ขรรค์ชัย กัมพลานนท์ - วิกิพีเดีย

# ขรรค์ชัย กัมพลานนท์

### จากวิกิพีเดีย สารานุกรมเสรี

สารานุกรมประเทศไทย
...

นายขรรค์ชัย กัมพลานนท์ เป็นอดีตนายอำเภออำเภอสะเดา จังหวัดสงขลา เป็นลูกชายคนแรกของนายสาย และ นางส้มจีน เกิดเมื่อวันที่ 21 เมษายน พ.ศ. 2461 ที่บ้านในเมือง อำเภอเมือง จังหวัดนครศรีธรรมราช แต่ต้องกำพร้าแม่ตั้งแต่อายุ 3 ขวบ ในวัยเด็กท่านเป็นเด็กเรียบร้อย อยู่ในโอวาทว่านอนสอนง่าย และขยันหมั่นเพียรในการศึกษาเล่าเรียน มีความกตัญญูกตเวที รักพี่น้อง แม้ขณะที่ท่านไปเรียนต่อที่กรุงเทพ ฯ หรือไปรับราชการห่างไกลจากบ้านเกิดเมืองนอน ก็ยังหมั่นกลับบ้านเพื่อเยี่ยมพ่อและญาติพี่น้องอยู่เป็นประจำ ทั้ง ๆ ที่สมัยนั้นการเดินทางยากลำบากมาก

นายขรรค์ชัย มีพี่น้องร่วมบิดามารดา ดังนี้

1. เด็กหญิง ส่อง (ถึงแก่กรรมในวัยเด็ก)
2. นางละมุน อัครกุล
3. นายขรรค์ชัย กัมพลานนท์

และมีน้องต่างมารดา อีก 5 คน ดังนี้

1. พ.ต.อ. ธำรง กัมพลานนท์
2. นายสุธน กัมพลานนท์
3. น.อ. สุทิน กัมพลานนท์
4. ร.ท. ณรงค์ กัมพลานนท์
5. นายนิพัทธ์ กัมพลานนท์

## [แก้] การศึกษา

เล่าเรียนเริ่มเข้าเรียนชั้นประถมศึกษาที่โรงเรียนวัดมเหยงค์จังหวัดนครศรีธรรมราชเรียนชั้นมัธยมศึกษาที่ โรงเรียนประจำจังหวัดนครศรีธรรมราช (ปัจจุบันคือ โรงเรียนเบญจมราชูทิศ)เรียนชั้นเตรียมอุดมศึกษา ที่โรงเรียนวังบูรพา เรียนระดับอุดมศึกษาที่มหาวิทยาลัยธรรมศาสตร์และการเมือง (ปัจจุบัน คือมหาวิทยาลัยธรรมศาสตร์) สำเร็จการศึกษา ได้วุฒิ ธ.บ.

## [แก้] รับราชการ

- เป็นเสมียนกระทรวงมหาดไทย เป็นประจำแผนกพนักงานเทศบาล กองควบคุมเทศบาล กรมมหาดไทย กระทรวงมหาดไทย
- เป็นปลัดอำเภอเมืองชุมพร จังหวัดชุมพรเป็นนายอำเภอครั้งแรกที่อำเภอเชียรใหญ่ จังหวัดนครศรีธรรมราช เป็นนายอำเภอสะเดา
- เมื่อวันที่ 6 กันยายน 2493 เป็นนายอำเภอสะเดา เป็นที่เคารพรักนับถือของผู้ใต้บังคับบัญชา

ตลอดถึงประชาชนชาวบ้านทั่วไป

## [แก้] วาระสุดท้าย

ท่านริเริ่มจะให้มีโรงเรียนมัธยมในอำเภอสะเดาแต่เสียชีวิตเสียก่อน เนื่องจากถูกพวกโจรจีนคอมมิวนิสต์ลอบยิงขณะไปราชการที่ ชายแดนไทย-มาเลเซีย(ด่านจังโหลน) เมื่อวันที่ 14 ธันวาคม พ.ศ. 2495 และเพื่อระลึกถึงคุณงามความดีของนายอำเภอขรรค์ชัย ชาวอำเภอสะเดาจึงได้ร่วมกันสร้างโรงเรียนมัธยม และนำชื่อของท่านมาเป็นที่ระลึกด้วย คือโรงเรียนสะเดา "ขรรค์ชัยกัมพลานนท์อนุสรณ์" เพื่อเป็นอนุสรณ์ แด่วีรบุรุษของอำเภอชาวสะเดาทั้งหลาย

ดึงข้อมูลจาก "http://th.wikipedia.org../../../%E0%B8%82/%E0%B8%A3/%E0%B8%A3/%E0%B8%82%E0%B8%A3%E0%B8%A3%E0%B8%84%E0%B9%8C%E0%B8%8A%E0%B8%B1%E0%B8%A2_%E0%B8%81%E0%B8%B1%E0%B8%A1%E0%B8%9E%E0%B8%A5%E0%B8%B2%E0%B8%99%E0%B8%99%E0%B8%97%E0%B9%8C.html".

หมวดหมู่: นายอำเภอ | ชาวนครศรีธรรมราช | จังหวัดสงขลา

##### Views

- บทความ
- อภิปราย
- รุ่นปัจจุบัน

##### ค้นหา